Նախքան սեմինարը Հայկ Փիլոյանը բոլոր մասնակիցներին խորհուրդ էր տվել մտածել իրենց ծրագրերի և հետաքրքրությունների մասին` ինչ ձեռքբերումներ են ակնկալում կարճ կամ համեմատաբար երկար ժամանակահատվածում, գիտական ինչ ոլորտով են հետաքրքրված, նաև` թե որ ծրագրերն ու համալսարաններն են ամենից շատ համապատասխանում իրենց գիտական և մասնագիտական հետաքրքրություններին: Խորհուրդ էր տվել այցելել իրենց հետաքրքրող համալսարանի կայք և հնարավորինս շատ տեղեկատվություն հավաքել նրա մասին: Հայկը վստահեցրեց, որ կարիք չկա բոլոր հարցերի պատասխաններն ունենալ, պարզապես նախնական ինքնագնահատականը և նպատակների նախանշումը շատ օգտակար կլինի ընդունելության գործում: